သွားကြ
မင်းဒါကို ချိန်ခွင်ပေါ်မှာ တင်ထားခဲ့တယ်
ချိန်ခွင်ပေါ်မှာထည့်ချိန်လို့ရတဲ့ ပစ္စည်းတွေအများကြီးရှိပေမဲ့
တချို့အရာတွေဟာ ချိန်ခွင်နဲ့ချိန်လို့မရဘူး
အရှင်ပြောတာတွေ ဘာမှမယုံတော့ဘူး
မင်းမယုံလည်းကိစ္စမရှိဘူး
မင်းကိုလာရှင်းပြတာလည်း မဟုတ်ဘူး
ငါမှန်ကြောင်း လာပြောတာလည်း မဟုတ်ဘူး
ရှင်ဘုရင်က တရားမျှတမှုကိုပဲ
ချိန်ခွင်နဲ့ချိန်ကြည့်လို့ရတာ
တစ်ယောက်ယောက်ပေးတဲ့လက်ဆောင်ကို ချိန်ကြည့်လို့မရဘူး
ဒီလက်စွပ်ကိုပြန်ပေးရင်
ကျွန်မအမြင်မှာ ရှင်ဟာ မြင့်မြတ်တယ်လို့ထင်ပြီး
ဒီအထင်လွဲမှုကို ရှင်းနိုင်လိမ့်မယ်လို့ ရှင်ထင်တယ်
ရှင်အမှန်ပြောပြော လိမ်ပြောပြော
ကျွန်မ နာကျင်ခံစားရတာအမှန်ပဲ
ကျွန်မစော်ကားခံရတာပဲ
ငါမင်းကိုထပ်ပြောမယ်
ငါမင်းနဲ့ ငြင်းခုန်ဖို့ လာတာမဟုတ်ဘူး
ဒါကိုပြန်လာပေးတာ
ကျွန်မ မလိုဘူး
မိဖုရားကြီးက မဂိုမိဖုရားကို အထူးလက်ဆောင်အဖြစ်
ပေးထားတာ
သူ့ကိုတော့ လေးစားမှပေါ့
မင်းမကြိုက်လည်း ကိစ္စမရှိဘူး
မင်းမလိုအပ်ဘူး
ဒါပေမဲ့ ဒါကိုသိမ်းထားဖို့ မင်းမှာတာဝန်ရှိတယ်
မင်းတာဝန်ကျေတတ်တာ ငါသိတယ်
မင်း အာဂရာမှာရှိနေသရွေ့
ဒီလက်စွပ်ကိုမင်းပိုင်တယ်
မိဖုရားဂျိုဓာ ငါ့စိတ်ထဲဖြစ်နေတာတွေ မင်းကိုပြောပြချင်လိုက်တာ
သမားတော်ပေးလိုက်တဲ့ဆေး မြန်မြန်အစွမ်းပြပါစေ
မင်းကိုယ်ကျင့်သီလစင်ကြယ်ကြောင်း သက်သေပြချင်တယ်
တရားခံကိုငါလုံး၀ ခွင့်မလွှတ်ဘူး
သူ့စိတ်ထဲဖြစ်နေတာ အရှင်ပဲသိမယ်
မင်းကအမှန်ပြောနေသလို
ငါလည်းလူလိမ်မဟုတ်ဘူးဆိုတာ
မင်းကိုပြောလို့ရရင် ပြောချင်ပါတယ်
မိဖုရားကြီးက မိဖုရားဂျိုဓာအတွက် ဂုဏ်ပြုပွဲလုပ်မယ်လို့ ကြေညာထားတယ်
စားဖိုမှူး အကောင်းဆုံး အရသာအရှိဆုံးဟင်းလျာချက်ပြုတ်ပါ
အရှင်အကြိုက်ဆုံးအချိုပွဲတွေ ပြုလုပ်ပြင်ဆင်ပါ
ဒါကိုပျစ်ပျစ်လေးလုပ်
အားလုံးခဏရပ်ကြဦး
ဒီနေ့ကစပြီး မီးဖိုဆောင်ကိစ္စအားလုံး ငါစီမံမယ်
ဘာဖြစ်လို့လဲ မိဖုရားဆယ်လီမာ
စိုးရိမ်ပူပန်နေပုံပဲ
ရာဟင့်အစားအသောက်မှာ ဘယ်သူဘာအမှားလုပ်မိလို့လဲ
မဟုတ်ပါဘူး မဟာမန်ဂ
မိဖုရားဂျိုဓာအတွက် ချက်ပြုတ်ပြင်ဆင်တာအားလုံး
ကျွန်မအရင်မြည်းကြည့်ရုံတင်မကဘဲ
ကျွန်မရှေ့မှာပဲ ချက်စေချင်လို့ပါ
မိဖုရားဆယ်လီမာ မိဖုရားဂျိုဓာရဲ့ အစားအသောက်အတွက် ဘာလို့အထူးဂရုစိုက်တာလဲ
ခွင့်လွှတ်ပါ မဟာမန်ဂ
ရှင်က ဝန်ကြီးချုပ်ဖြစ်သလို ရှင်ဘုရင်ရဲ့နို့ထိန်းမိခင်လည်းဖြစ်တယ်
မဂိုတိုင်းပြည်နဲ့ အရှင့်အကျိုးအတွက်
ကျွန်မလုပ်နေတာလို့ပဲ
ပြောနိုင်မယ်
မိဖုရားဆယ်လီမာ ငါ့ကိုဘာဖုန်းကွယ်ထားတာလဲ
မဟာမန်ဂ ကျွန်မပြောတာကို ရှင်စိတ်မဆိုးဘူးထင်ပါတယ်
ဟင့်အင်း မဆိုးပါဘူး မိဖုရားဆယ်လီမာ
အရှင့်ကောင်းကျိုးအတွက် ရှင်လုပ်တာတွေကို
ကျွန်မထောက်ပံ့ကူညီပေးမှာပေါ့
ဒီနေ့ဒီအချိန်ကစပြီး
နန်းတွင်းမီးဖိုဆောင်ကို မိဖုရားဆယ်လီမာ စီမံကွပ်ကဲလိမ့်မယ်
ခွင့်ပြုပါဦး
ထပ်ပြောစရာရှိသေးတယ်
မီးဖိုဆောင်မှာခန့်ထားတဲ့သူပဲ
မီးဖိုဆောင်ထဲဝင်ရမယ်
တခြားဘယ်သူမှ ဒီထဲမဝင်ရဘူး
ဒီထဲမှာရှိမနေရဘူး
အမိန့်အတိုင်းပါ
ဒီမိန်းမတော်တော်လည်တာပဲ
မဟာမန်ဂ
အမတ်မင်း မီးဖိုဆောင်ကို ဘာလို့ဒီလောက်အာရုံစိုက်ကြည့်နေတာလဲ
မဟာမန်ဂ
ငါကမဂိုတိုင်းပြည်ဝန်ကြီးချုပ်
ပြဿနာရှိနိုင်တဲ့နေရာတွေကို
ငါသတိထားစောင့်ကြည့်ရမှာပဲ
ဘယ်လိုပြဿနာမျိုးလဲ
ရေရှမ် ငါနားမလည်နိုင်ဘူး
မိဖုရားဆယ်လီမာ ငါ့ကိုဘာဖုံးကွယ်ထားတာလဲ
ဂျာလာကလည်း ငါ့ကိုဘာမှမပြောဘူး
ငါ ဝတ်ပြုသွားလိုက်တာ ဒီကအဖြစ်အပျက်တွေလွတ်ကုန်တယ်
ငါဘာမှနားမလည်တော့ဘူး
ရေရှမ် ဂျိုဓာ့ဗိုက်ထဲကကလေးဟာ
သူများကလေးမှန်း ဂျာလာသိရက်နဲ့
မိဖုရားကြီးရှေ့မှာ သူ့ကလေးပါလို့ သူဘာလို့လိမ်ပြောရတာလဲ
ဂျိုဓာ အာဂရာမှာဆက်နေလို့ရအောင် ဂျာလာဆင်ခြေပေးနေတာ မဟုတ်လောက်ဘူး
ဒါဆိုဘာကြောင့်လဲ
ပြီးတော့တစ်ဘက်မှာလည်း
မိဖုရားဆယ်လီမာက မီးဖိုဆောင်ကို စီမံညွှန်ကြားနေတယ်
ဂျိုဓာ့အစားအသောက်အတွက် စောင့်ကြည့်နေတယ်
ဘာဖြစ်နိုင်သလဲ
ဂျာလာ ငါ့ကိုဖုံးကွယ်ထားတယ်
မိဖုရားဆယ်လီမာ ဘာလို့ဒီလိုလုပ်ရတာလဲ
တစ်ခုခုတော့လွဲနေပြီ
လာပါ
မင်္ဂ​လာ​ပါ သမားတော်
အရေးတကြီး ပြောစရာရှိလို့ပါ
ခဏထိုင်ပါ ငါဆေးဖော်နေလို့
ဒါနဲ့ ဘာကိစ္စရှိလို့လဲ
နေမကောင်းလို့လား
ကျွန်မ ဆေးပညာဗဟုသုတ ရှိပါတယ်
ကျွန်မဆေးဖော်နေတဲ ပရဆေးတချို့ကုန်သွားလို့
ရှင့်ဆီကဝယ်ချင်လို့ပါ
ဘာပရဆေးလဲ
၄ မျိုးလိုချင်တာ
ငှက်ပျောဆီ
ကကွန်းမှုန့်
ကာဆီရို ဆစ် အက်လေ
လော်ဘာဆင်
ပြောခွင့်ပြုပါ
ဆေးပေးတာ ကျွန်မတာဝန်ပါ
ဒါပေမဲ့ဒီပရဆေးတွေ ဘာကြောင့်လိုချင်တာလဲဆိုတာ
ကျွန်မသိဖို့ အရေးကြီးပါတယ်
ကျွန်မဆီက ဒီဆေးလုပုံထောက်ရင်
ရှင်မူမမှန်ဘူး
ရှင့်မျက်နှာကိုအုပ်ထားတယ်ဆိုတော့
ကျွန်မမသိအောင် တစ်ခုခုဖုံးကွယ်ထားတာဖြစ်မယ်
ဆေးထက် ရှင်ဘယ်သူလဲဆိုတာ
သိဖို့အရေးကြီးတယ်
မိဖုရားဆယ်လီမာ ဘယ်မှာလဲ
သူခုနက ဒီမှာရှိပါတယ်
အခုဘယ်ရောက်သွားလဲ မသိဘူး
ငါ့ကိုအခုချက်ချင်းလာတွေ့ဖို့ မိဖုရားကိုသွားပြောလိုက်
ငါ့ကုသဆောင်မှာ သူ့ကိုစောင့်နေလိုက်မယ်
ဟုတ်ကဲ့
နေကောင်းရဲ့လား မိဖုရားဂျိုဓာဆ
ဘာပြောတာလဲ ယောက်မဂျဗီဒါ
ဒီမှာကြည့်
မိဖုရား အာဂရာကိုရောက်တာနဲ့ ကိုယ့်ဘာသာစကားကိုယ်မေ့သွားပြီပဲ
အမယ်ရ် စကားကို ကျွန်မခုထိမမေ့ဘူး
သူဆို မိုတီဆ
ကျွန်မ ယောက္ခမဆို မဟာဆ
ကျွန်မကယောက်မဆ
ရှင်ကမိဖုရားဆ
ရှင့်ဗိုက်ထဲက ကလေးက မင်းသားဆ
ဂျဗီဒါ ရှင်ရောက်လာရင်
ကျွန်မအမြဲပျော်ရတယ်
ရှင်တို့စကားကို သိပ်မတတ်သေးဘူး
ရှင်ပြောတာတွေ ကျွန်မနားမလည်ခဲ့ဘူး
ဒါပေမဲ့ရှင်ပြောတာတွေ ကျွန်မသိပ်သဘောကျတာ
ရှင်ကစိတ်ကောင်းရှိတဲ့သူဆိုတော့ ရှင်ပြောသမျှအားလုံးသဘောကျတယ်
မောင်းမတို့ ငါတို့မိဖုရားဂျိုဓာကို
သစ်ကြားသီးတွေ အခွံမာသီးတွေပေးလိုက်
မင်္ဂ​လာပါ မိဖုရားဆယ်လီမာ
လာ ထိုင်ပါ
ဂျဗီဒါဆ ပြောတာကြားလား
သူရောက်လာတာနဲ့ ကျွန်မကိုရယ်စရာပြောတော့တာပဲ
ဘာဖြစ်လို့လဲ မိဖုရားဂျိုဓာ
၄ နာရီ ကြာရင် မိဖုရားဂျိုဓာ အပြာရောင်အရည်တွေအန်လိမ့်မယ်
အဲဒါဆို သူကိုယ်ဝန်မရှိတာ သေချာတယ်
ရော့ ရေသောက်လိုက် ရေသောက်လိုက်
သမားတော်ပြောတာမှန်တယ် မိဖုရားဂျိုဓာ အပြာရောင်အရည်တွေအန်တာပဲ
ဒါဆို မိဖုရားဂျိုဓာမှာ ကိုယ်ဝန်မရှိဘူးပေါ့
သမားတော်ဘယ်ရောက်သွားလဲ
သူဒီမှာပဲရှိရမှာ
သူဘယ်သွားမှာလဲ သူဒီနားမှာပဲရှိရမယ်
နေဦး တံခါးပိတ်လိုက်
သူဒီကနေ ထွက်ပြေးသွားလို့မဖြစ်ဘူး
ရန်ထန်ဘောရ် မယ်ဝါး မာဝါး ဘူးဒိ
ဒက္ကန်ကိုလမ်းဖောက်ဖို့ ဒီနယ်လေးနယ်ကို
သိမ်းပိုက်မှဖြစ်မယ်
အိန္ဒိယတိုင်းမှာ မဂိုအင်အားကို ထူထောင်မယ်ဆိုရင်
ရာဇပွတ်နယ်တွေကို သိမ်းပိုက်မှရမယ်
မဟာမိတ်ဖွဲ့တဲ့နည်းနဲ့ဖြစ်ဖြစ် စစ်ပြုနည်းနဲ့ဖြစ်ဖြစ် သိမ်းပိုက်ရမယ်
အချိန်ကလည်းဘာလို့ နှေးနေတာလဲ
သမားတော်ရဲ့ဆေး ဂျိုဓာ့မှာအစွမ်းပြမပြ သိချင်ပြီ
အရှင်သက်တော်ရာကျော်ရှည်ပါစေ
မိဖုရားဆယ်လီမာကအရှင့်ကို တွေ့ခွင့်တောင်းနေပါတယ်
ခွင့်ပြုတယ်
သွားကြတော့
အက်ဒဂါ ကျုပ်ခွင့်ပြုချက်မရှိဘဲ
အထဲကိုဘယ်သူမှဝင်မလာစေနဲ့
မှန်လှပါ အရှင်
ပြော မိဖုရားဆယ်လီမာ
ပြောပါ ဘာသတင်းထူးလဲ
သမားတော်ရဲ့ဆေး အစွမ်းပြပြီလား
သမားတော်ပြောတာမှန်တယ်
မိဖုရားဂျိုဓာ အပြာရောင်အရည်တွေ အန်တယ်
သူ ဖြူစင်သန့်ရှင်းပါတယ် အရှင်
သူ့မှာကိုယ်ဝန်မရှိပါဘူး
ခင်ဗျားပြောတာမှန်တယ် မိဖုရားဆယ်လီမာ
တစ်ခါတလေ အမှန်တရားက စိတ်ကူးယဉ်ဇာတ်လမ်းထက် ပိုဆန်းတယ်
ကျုပ်တို့ မှန်းဆလို့ မမီနိုင်ဘူး
အခုလိုအကျပ်အတည်းဖြစ်ချိန်မှာ အကောင်းဆုံးအကြံဉာဏ်ပေးတာ
ခင်ဗျားကိုအရမ်းကျေးဇူးတင်ပါတယ်
ခင်ဗျားကျုပ်ကို ကူညီခဲ့တယ်
သမားတော်လည်းကျုပ်တို့ကို ကူညီခဲ့တယ်
ကျုပ်ကိုယ်စား သူ့ကို ဒါပေးလိုက်ပါ
ဘယ်သူကဒီလိုအောက်တန်းကျတဲ့ အကြံအစည်ကိုကြံစည်တာလဲ
မိဖုရားဂျိုဓာကို ဘယ်သူမကောင်းကြံတာလဲ
အရှင်မင်းကြီးကို သမားတော်ဟ​ကီ​မာ​ နှုတ်ခွန်းဆက်သပါတယ်
အခုအချိန်သိပ်မရှိတော့ပါဘူး
ကျွန်မအသက်အန္တရာယ်ရှိနေပါပြီ
ကျွန်မမသေခင် မိဖုရားဂျိုဓာကို
ဆေးခတ်တဲ့ ပဝါခြုံထားတဲ့အမျိုးသမီးပုံစံကို
ကျွန်မပြောခဲ့ချင်ပါတယ်
သူ့ကိုတွေ့လား
ဒီနေ့ သမားတော်ကို မသတ်ဘဲပြန်သွားရင်
ငါတို့တာဝန်ပြီးမှာမဟုတ်ဘူး
သူ့မျက်နှာကိုတော့ မမြင်ရပါဘူး
သူက လက်ကောက်အစိမ်းဝတ်ထားပြီး
သူ့လက်မှာ အဆောင်လက်ဖွဲ့ဝတ်ထားပါတယ်
အသံထွက်တဲ့ခြေချင်းဝတ်ထားပါတယ်
ဟိုမှာ
သူပဲ
သမားတော် ဘယ်ရောက်နေလဲ
ဒီမှာ ရှင့်ရဲ့အရည်အချင်းကို သဘောကျနှစ်ခြိုက်လွန်းလို့
အရှင်က ပုလဲလည်ဆွဲ ချီးမြှင့်လိုက်တယ်
ဟောတော့
လုပ်ကြံမှုကြီးပါလား
အရှင် မိဖုရားဂျိုဓာ ကိုယ်ဝန်မရှိဘူးဆိုရင်
ဂုဏ်ပြုပွဲကို ဘာလို့မရပ်လိုက်တာလဲ
ကျုပ်သိကြောင်း တရားခံကို မသိစေချင်ဘူး
ဒီလိုလုပ်ကြံရဲတဲ့သူကို
သေချာဖော်ထုတ်ချင်တာ
အရှင်ပြောတာမှန်ပါတယ်
ကျုပ်တို့တင်းတင်းကျပ်ကျပ် မကိုင်တွယ်ရင်
ဒီလုပ်ကြံမှုက ပိုပိုဆိုးလာလိမ့်မယ်
သမားတော်ရဲ့ဆေးကြောင့် မိဖုရားဂျိုဓာဖြူစင်သန့်ရှင်းကြောင်း
သိရတာ ဝမ်းသာမိတယ်
သူ့ကိုယ်ကျင့်သီလ စင်ကြယ်တယ်
ပြီးတော့ ကျုပ်..
အရှင်
ဘာဖြစ်လာတာလဲ မိဖုရားဆယ်လီမာ ရေးကြီးသုတ်ပြာနဲ့
- အရှင် သမားတော်.. - သူဘာဖြစ်လို့လဲ
သူအသတ်ခံရလို့ အရှင်
အရှင်ပေးတဲ့ ဆုလာဘ်ကို ကျွန်မသူ့ဆီသွားပေးတော့
သူကုသဆောင်ကြမ်းပြင်မှာ
သေနေတာတွေ့ရတယ်
သူရက်ရက်စက်စက် အသတ်ခံထားရတာ အရှင်
သူတစ်ပါးအသက်ကို ကယ်နေတဲ့သူကို
ရက်ရက်စက်စက် သတ်သွားကြတယ်
ဒီလောက်ရက်စက်တဲ့သူကို
သေဒဏ်ပေးသင့်တယ်
သူ့ကိုလျှို့ဝှက်လမ်းကနေ သယ်သွားပြီး
လေးလေးစားစား မြေမြှုပ်လိုက်
သူ့မိသားစုကို ထောက်ပံ့စောင့်ရှောက်လိုက်
နန်းတော်ထဲမှာ ဒီလောက် လုံခြုံရေးတင်းတင်းကျပ်ကျပ်ချထားရက်နဲ့
ဒီလိုလုပ်ကြံမှုမျိုး ဘယ်လိုလုပ်သွားရတာလဲ
ကျုပ်ဖြေရှင်းချက်လိုချင်တယ်
ဘယ်သူလုပ်တာလဲ ဘာကြောင့်လုပ်တာလဲ
ကျုပ်သိချင်တယ်
နေဦး
သမားတော်လက်သည်းမှာ ဘာလို့ရွှံ့တွေပေးနေတာလဲ
သူရွှံ့နဲ့ဘာလုပ်တာလဲ
သူ့ကိုသယ်သွား
သမားတော်ကိုဘာလို့ အနီးကပ်ကြည့်တာလဲ အရှင်
ပြောပြမယ်
သမားတော်လက်မှာ ရွှံ့ပေနေတယ်
ကုသဆောင်မှာ ရွှံ့ပေစရာဘာလိုလို့လဲ
ကျုပ်သံသယရှိလို့
သူသေရတဲ့အကြောင်းနဲ့ ပတ်သက်ပြီး
သဲလွန်စတစ်ခုခု ထားခဲ့မှာသေချာတယ်
ကျုပ်ကိုဖတ်ပြပါ
အရှင်မင်းကြီးအား နှုတ်ခွန်းဆက်သပါတယ်
ကျွန်မအတွက် အချိန်မရှိတော့ပါဘူး အရှင်
ကျွန်မအသက်အန္တရာယ် ရှိနေပါပြီ
ကျွန်မမသေခင် မိဖုရားဂျိုဓာကို ဆေးခတ်တဲ့
ပဝါခြုံထားတဲ့အမျိုးသမီးပုံစံကို ကျွန်မပြောခဲ့ချင်ပါတယ်
ပဝါခြုံထားတဲ့ အမျိုးသမီးက
ဒီနန်းတော်ထဲက လူပါပဲ
သူကျွန်မဆီကဆေးကိုလုပြီး
ထွက်ပြေးသွားပါတယ်
သူ့မျက်နှာကိုမမြင်လိုက်ရပါဘူး သူက လက်ကောက်အစိမ်းဝတ်ထားပြီး
သူ့လက်မှာ အဆောင်လက်ဖွဲ့ဝတ်ထားပါတယ်
အသံထွက်တဲ့ခြေချင်းဝတ်ထားပါတယ်
သူက
အရှင်တို့အိမ်ထောင်ရေး ပျက်ပြားအောင်
မိဖုရားဂျိုဓာကိုဆေးခတ်တဲ့သူပဲ
ဒီအကြောင်းမိဖုရားဆယ်လီမာကို ပြောချင်လို့ပါ
ကျွန်မမီးဖိုဆောင်ထဲမှာတွေ့တာ
သူပဲဖြစ်မယ် အရှင်
သူ့မျက်နှာကို မမြင်လိုက်ရပေမဲ့
သူ့နောက်ကျောကိုမြင်လိုက်တယ်
အဲဒီတုန်းကလည်း သူခြေချင်းဝတ်ထားတယ်
သူ့ခြေချင်းသံကြောင့် ကျွန်မသတိထားမိသွားတာ
အဲဒီမိန်းမပဲဖြစ်ရမယ်
သမားတော်ဘာလို့အသတ်ခံရလဲ နားလည်ပြီ
မိဖုရားဂျိုဓာကို ဆေးခတ်တဲ့ပဝါခြုံထားတဲ့မိန်းမက
သူ့ကိုသတ်လိုက်တာ
သမားတော်က သူ့ကိုပုံဖော်ပြောနိုင်လို့ဖြစ်မယ်
သမားတော် ကျုပ်တို့ကို ဒီအကြောင်းပြောမှာစိုးလို့နှုတ်ပိတ်တာ
အံ့ဩစရာပဲ
သူအသက်လုပြေးရတဲ့အချိန်မှာတောင် ကျုပ်တို့အပေါ်သစ္စာစောင့်သိခဲ့တယ်
ကျုပ်တို့ကိုသဲလွန်စပေးပြီး အဲဒီမိန်းမပုံစံပြောပြခဲ့တယ်
လုံခြုံရေးအစောင့်တွေမသိဘဲ
လူသတ်မှုဖြစ်ကတည်းကရှင်းနေပြီ
နန်းတော်ထဲကလူပဲဖြစ်မယ်
မိဖုရားဂျိုဓာနဲ့ကျုပ်ကြားမှာ
ပြဿနာဖြစ်စေချင်တဲ့လူ
မိဖုရားဂျိုဓာကိုအပြစ်ရှိတယ်ထင်ပြီး သတ်အောင်ဘယ်သူကလုပ်ချင်တာလဲ
ဒါမှမဟုတ် မိဖုရားဂျိုဓာ အရှက်ရပြီးအာဂရာထွက်သွားရအောင်လုပ်ချင်တာ
ကျုပ်တို့သတိရှိရှိနဲ့ နေမှဖြစ်မယ် မိဖုရားဆယ်လီမာ
လက်ကောက်အစိမ်းဝတ်ထားတဲ့ အဆောင်လက်ဖွဲ့ဝတ်ထားတဲ့မိန်းမကို
ကျုပ်တို့တွေ့အောင်ရှာရမယ်
ကျုပ်တို့သူ့လုပ်ရပ်ကိုသိကြောင်း သူလုံးဝမရိပ်မိစေနဲ့
ဒီမှာဖြစ်ပျက်တာအားလုံး မင်းတို့မမြင် မကြားဘူးလို့မှတ်ထား
ဟုတ်ကဲ့ ဆရာ
အရှင် ဒါဆိုဒီနေ့ပွဲကို..
ဒီနေ့ပွဲကိုသေချာကျင်းပမယ် အက်ဒဂါ
လူသတ်သမားနဲ့ပတ်သက်ပြီး သဲလွန်စရထားတာ သူမသိစေချင်ဘူး
ဒီဂုဏ်ပြုပွဲမှာ အားလုံးတက်ရောက်ကြမှာ
လူအားလုံးကြားမှာ သူ့ကိုရှာရတာပိုလွယ်မယ်
မိဖုရားဂျိုဓာကိုယ်ဝန်မရှိတော့ ဒီပွဲကတော့အဓိပ္ပာယ်မရှိဘူး
ဒါပေမဲ့ လူသတ်သမားကိုဖမ်းမိဖို့
ဒီပွဲကိုကျုပ်တို့အားလုံး တက်ရောက်ရမယ်
အမိန့်တော်အတိုင်းပါ အရှင်
သမားတော်ကိုသတ်ပြီးပါပြီ
ဒါပေမဲ့သူ့အလောင်းကိုရှင်းဖို့ မလွယ်ပါဘူး
လုံခြုံရေးအစောင့်တွေ ကျွန်တော်တို့ကိုမြင်သွားမှာစိုးလို့ပါ
အင်း ဘယ်သူမှ သိလို့မဖြစ်ဘူး
ဒီကိစ္စဘယ်သူမှ ရိပ်မိလို့မဖြစ်ဘူး
ဒီနေ့ဂုဏ်ပြုပွဲလုပ်တဲ့အထိ မရိပ်မိဖို့အရေးကြီးတယ်
ဂုဏ်ပြုပွဲမှာ ဟိုမိန်းမ သူ့တာဝန်သူလုပ်ပြီးတာနဲ့
ကိစ္စပြီးပြီ
သွားတော့
ကြားပြီးပြီလား မယ်မယ်
မူနင်ခန်က အဘူလ်မာလီကို ကဘူလ်ကတိုက်ထုတ်လိုက်တယ်
အဲဒါမင်းက ဘာပျော်နေတာလဲ
ဂျာလာက မူနင်ခန်ကို ဝန်ကြီးခန့်လိုက်တယ်လေ
အခုကျုပ်တို့လက်ရုံးနှစ်ဘက် အားကြီးသွားပြီ မယ်မယ်
ဘယ်လိုအားကြီးတာလဲ
ကုန်သွယ်ရေးနဲ့ လုံခြုံရေးဝန်ကြီး ဗဟာဒူးခန်က
မယ်မယ်ရဲ့ရုပ်သေးရုပ်
မူနင်ခန်က ကျုပ်ရဲ့နယ်ရုပ်
အခုကျုပ်တို့စွမ်အားတွေ
တစ်ဟုန်ထိုးတက်ပြီပေါ့
အဲဒါကအဆင်ပြေပါတယ် အာဒမ်
ဒါပေမဲ့ ငါတစ်ခု နားမလည်ဘူး
ဂျာလာကအားလုံးကို ချီးမြှောက်တယ်
ဒါပေမဲ့ဂျာလာနဲ့အနီးကပ်ဆုံးသူက
အက်ဒဂါခန်လေ
ဂျာလာသူ့ကို ဝန်ကြီးချုပ်ရာထူး ခန့်အပ်လိုက်မှာစိုးရိမ်တယ်
ကျုပ်ကိုယုံပါ မယ်မယ်
အက်ဒဂါခန်ဘယ်တော့မှ ဝန်ကြီးချုပ်မဖြစ်စေရဘူး
ငါလည်း အက်ဒဂါခန်ကို ဒီလိုရာထူးမျိုးမရစေချင်ဘူး
ပညာရှိသူက မုန်တိုင်းမတိုက်ခင် လှေကိုကြိုပြင်ဆင်ထားတတ်တယ်
ဂျာလာသာ အက်ဒဂါခန်ကို
ဝန်ကြီးချုပ်ရာထူးပေးမယ်လို့ ဆုံးဖြတ်လာမယ်ဆိုရင်
ငါတို့ဘာလုပ်ရမလဲဆိုတာ အခုကတည်းကစဉ်းစားထားရမယ်
အက်ဒဂါခန်အကြောင်း နောက်မှစဉ်းစားမယ်
မဂိုထီးမွေနန်းလျာနဲ့ပတ်သက်ပြီး
မယ်မယ်ဘယ်လိုထင်လဲ
သူကမဂိုထီးမွေနန်းလျာလား
မိဘမဲ့လားဆိုတာတော့ ကလေးမျက်နှာမြင်မှပဲသိရမှာ
ဘာကိုဆိုလိုတာလဲ
နန်းတွင်းထဲမှာ ငါနားမလည်နိုင်တာ ငါမတွေးခေါ်နိုင်တာ
ဖြစ်နေတယ်လို့ပြောချင်တာ
မဟာမန်ဂ
ဒီလိုလား မယ်မယ်
မောင်းမဆောင်မှာဖြစ်နေတာတွေ ဂျာလာမသိတာတော့
မဖြစ်နိုင်ဘူး
ဟုတ်တယ် ဂျာလာအကုန်သိတယ်
ဂျာလာတောင် မိဖုရားဂျိုဓာနဲ့ ဒီကိစ္စရန်ဖြစ်ကြသေးတယ်
ဒါပေမဲ့အခုကျတော့ သူဖခင်ဖြစ်တော့မှာမို့
ပျော်တဲ့အနေနဲ့ အားလုံးရှေ့မှ ဂုဏ်ပြုပွဲလုပ်ဖို့ပြင်ဆင်နေတယ်
ဘာကြောင့်လဲ ငါနားမလည်နိုင်ဘူး
ဘာနားလည်စရာရှိလဲ မယ်မယ်
မယ်မယ့်အချစ်ဆုံးဂျာလာက
မိဖုရားဂျိုဓာအပေါ် ချစ်စိတ်မွှန်နေတာလေ
သူ့ရှေ့မှာကန့်လန့်ကာကို
သူဆွဲချလိုက်တာ မယ်မယ်
မိဖုရားဂျိုဓာအပြစ်တွေကို သူမမြင်တော့ဘူး
ဒါဘယ်လောက်ကြာမှာလဲ အာဒမ်
တစ်နေ့ကျရင် အားလုံးပေါ်လာမှာပဲ
အဲဒီကျရင် ဇာတ်လမ်းစလာမှာပဲ
ငါနဲ့မင်းပျော်ပျော်ကြီး ထိုင်ကြည့်နေရုံပဲ
ဒီအတောအတွင်း ငါတို့တစ်ခုလုပ်ရမယ်
ဂုဏ်ပြုပွဲအတုကို ငါတို့သွားတက်ရအောင်
လာ
သူဒီလိုတကယ်လုပ်မှာ သေချာလို့လား
မိဖုရားရခေယျအကြောင်း ငါ့ထက်ဘယ်သူကပိုသိမှာလဲ
အထူးပွဲတော်တွေဘာတွေ ရှိတိုင်း
သူ့အတွက်လုပ်တဲ့ပွဲမဟုတ်ရင် သူချက်ချင်းနေမကောင်းဖြစ်ရော
တစ်ခါတလေ နေမကောင်းဖြစ်တယ် တစ်ခါတလေ တခြားအကြောင်းပြတယ်
သူဒီလိုဆင်ခြေပေးတာ ဘယ်သူမှမသိကြဘူးလား
မိဖုရားရခေယျသရုပ်ဆောင်တော်တာကို နင်မသိပါဘူး ရေရှမ်ခန်
သူ့ခန္ဓာကိုယ်ချက်ချင်းပူလာပြီး
တကယ်တော်တဲ့သမားတော်တောင် သူနေကောင်းတယ်ဆိုတာ
မသိနိုင်ဘူး
ဟိုရှီယာ
ခေါ်နေပြီ
နင်စောင့်ကြည့်နေ
အမိန့်ရှိပါ မိဖုရား
ငါပွဲတက်ဖို့ဝတ်စုံ အဆင်သင့်ဖြစ်ပြီလား
ဟုတ်ကဲ့ ဖြစ်ပါပြီ
ငါ့ကိုပြစမ်း
ဟုတ်ကဲ့ မိဖုရား
ဒီမှာပါ မိဖုရား
ငါကဒါကိုဝတ်ရမှာလား နင်ရူးနေလား
မဟုတ်ပါဘူး မိဖုရား မိဖုရားပွဲမတက်ဘူးဆိုတာ သိလို့ပါ
မိဖုရားနဖူးကိုစမ်းကြည့်ရမလား
နင့်အဆင့်နင်မမေ့နဲ့ ဟိုရှီယာ
ငါ့ရဲ့ကောင်းဆုံးဝတ်စုံတွေ သွားယူချေ
ငါ့ဘာသာရွေးမယ်
ဒီနေ့ဖျားချင်ရင်တောင် မဖျားဘူး
ငါက ဂျာလာရဲ့အချစ်တော်မိဖုရား
ဒီပွဲက..
ငါ့ဂျာလာအတွက် ဂုဏ်ပြုပွဲ
ရိုးရာအစဉ်အလာအတိုင်း
ငါအားလုံးလုပ်ရမယ်
ဒီနေ့ငါ့ကိုယ်ငါ အလှဆုံးပြင်ဆင်မယ်
အမယ်ရ်မှာ ကျွန်တော့်အရင် တခြားတစ်ယောက်နဲ့
ဂျိုဓာပတ်သက်မှုရှိခဲ့လား သိချင်လို့
သူတခြားတစ်ယောက်နဲ့ ပတ်သက်မှုရှိမရှိဆိုတာ
ကျွန်တော့်မှာပြစရာ သက်သေမရှိဘူး
မိဖုရားဂျိုဓာ မင်းကိုယုံကြည်အောင်ပြောဖို့
ရှင်းပြဖို့လာတာမဟုတ်ဘူး
ရှင်ဘုရင်က ချိန်ခွင်ပေါ်မှာ
တရားမျှတမှုကိုပဲချိန်တာ
သူများလက်ဆောင်ကို ချိန်တာမဟုတ်ဘူး
ဘာဖြစ်လို့လဲ ဂျိုဓာ
ကတုန်ကယင်ဖြစ်နေပြန်ပြီလား
အန်ချင်လို့လား
ဟုတ်တယ် မိုတီ ငါကတုန်ကယင်ဖြစ်နေတယ်
ဒီပွဲကိုငါတက်ဖို့ လုံးဝစိတ်မပါဘူး
ဖြစ်ပြီးတာတွေမေ့လိုက်ပါ ဂျိုဓာ
မဂိုတိုင်းပြည်ရဲ့ ထီးနန်းဆက်ခံမယ့်သူကိုမွေးတော့မှာလို့ပဲ
တွေးလိုက်ပါ
မိဖုရားဂျိုဓာ အရှင်ရောက်လာပါတယ်
သွားစို့
ငါ့ဒဏ်ရာကိုထပ်လာဆွဖို့ လာပြန်ပြီ
ငါ့ကိုယ်ကျင့်သီလကို ထပ်စစ်ဆေးမေးမြန်းဦးမယ်
မင်းကိုယ်ကျင့်သီလစင်ကြယ်ကြောင်းသိရလို့ ငါဝမ်းသာတယ် မိဖုရားဂျိုဓာ
မင်းမှာကိုယ်ဝန်မရှိကြောင်း ငါအခုမပြောနိုင်တာ
ခွင့်လွှတ်ပါ
ငါဘယ်လိုမှမတတ်နိုင်လို့
အခုမင်းကိုအမှန်အတိုင်း မပြောပြနိုင်တာ
လာ မိဖုရားဂျိုဓာ မင်းကိုပွဲတက်ဖို့လာခေါ်တာ
မင်းငါ့ကိုလေးစားသမှုနဲ့ ဒီလက်စွပ်ဝတ်ထားတာဝမ်းသာတယ်
ရှင်စိတ်ကျေနပ်အောင် ဒီလက်စွပ်ဝတ်တာမဟုတ်ဘူး
မယ်မယ် စိတ်မကောင်းဖြစ်မှာစိုးလို့
ဒီလက်စွပ်ကိုဝတ်ထားတာ
ပွင့်ပွင့်လင်းလင်းပြောရရင် ရှင်ကျွန်မကိုဒီလက်စွပ်စပေးတုန်းက
ကျွန်မဘာလို့ ဝတ်လိုက်မိမှန်းမသိဘူး
ကျွန်မစိတ်မဝင်စားတဲ့ပွဲကို
ကျွန်မဘာလို့တက်ရမှာလဲ
ကျွန်မအားလုံးကို မတတ်သာလို့လုပ်နေရတာ
မိဖုရားဂျိုဓာ ငါလည်း မတတ်သာလို့ဒါတွေလုပ်နေရတာ
ဘယ်တတ်နိုင်မှာလဲ
မင်းကငါ့ဇနီးလေ
မင်းအပြစ်တင်လို့ပြီးရင် သွားကြစို့
လာ
ရှင့်ကိုတစ်ခုရှင်းရှင်းပြောထားမယ်
ဒီကလေးမွေးပြီးရင် ရှင့်ကိုပေးခဲ့ပြီး
ဒီကထွက်သွားမယ်
မင်းမှာကိုယ်ဝန်မရှိဘူးဆိုတာ
မင်းကိုဘယ်လိုပြောရမလဲ မိဖုရားဂျိုဓာ
ကျွန်မကိုဒီလိုလာမကြည့်နဲ့
အပြစ်မဲ့တဲ့ကလေးကို ဘာအန္တရာယ်မှမဖြစ်စေချင်လို့
ဒါပေမဲ့ဒီကလေးကိုမွေးပြီးရင်
ကျွန်မအာဂရာကထွက်သွားဖို့ ဆုံးဖြတ်ပြီးပြီ
ရှင်ကျွန်မကိုသတ်ချင် သတ်လို့ရတယ်
ဆလင်း
ငါတို့ယောက်ျားလေးမွေးခဲ့ရင် ဆလင်းလို့နာမည်ပေးမယ်
ရှိတ်ဆလင်းချစ်တီကို အစွဲပြုပြီးတော့လေ
မိန်းကလေးမွေးခဲ့ရင်
ခန်နမ်ဆူတန်လို့ပေးမယ်
မင်္ဂ​လာပါ မယ်မယ်
ရခေယျ ဒီနေ့နင်အရမ်းလှနေပါလား
ကျေးဇူးတင်ပါမယ် မယ်မယ်
ဘယ်လိုပြောရမလဲ မယ်မယ်
ရင်ထဲမှာခံစားနေရတာတွေ မျက်နှာမှာမပေါ်အောင်လို့
ပိုအလှပြင်ရတဲ့အချိန်တွေ အများကြီးရှိပါတယ်
ရှင်အရမ်းပျော်နေတယ် မဟုတ်လား
ရှင်ဘာလို့မပျော်ရမှာလဲ
ရှင်ဖခင်ဖြစ်ချင်တဲ့ဆန္ဒ ပြည့်သွားပြီလေ
ဒါပေမဲ့ ကျွန်မကတော့
ကျွန်မဂုဏ်သိက္ခာနဲ့ ရင်းလိုက်ရတယ်
ဒီတစ်ခါလည်း ငါ့ဆန္ဒမပြည့်ဘူးလို့
ဘယ်လိုပြောရမလဲ မိဖုရားဂျိုဓာ
ငါဘယ်လိုပြောပြရမလဲ
မိဖုရားရခေယျ ကိုယ်ဝန်ရှိတုန်းက
ဒီနာမည်တွေ ငါစဉ်းစားထားတယ်ဆိုတာ မင်းကိုဘယ်လိုပြောရမလဲ
ဒီနာမည်ထဲငါ့စိတ်ကူးထဲမှာပဲ ရှိနေသေးတာ ငါစိတ်မကောင်းဖြစ်မိတယ်
ဒါပေမဲ့ အားလုံးရှေ့မှာ ငါဖခင်ဖြစ်ရမှာမို့
ပျော်ရွှင်တဲ့ပုံနဲ့ ဆင်နွှဲပြရမှာပဲ
နေဦး
မင်္ဂ​လာပါ
မင်းကဘယ်သူလဲ
ကျွန်မအမေက ဒီမှာအမှုထမ်းပါ အမိန့်ရှိပါ
ငါ့ကိုရှလပတ်ရည်ပေး
ဟုတ်ကဲ့
ကျေးဇူးပဲ
အရှင့်ဆန္ဒ​ပြည့်​ဝ​သွားလို့ တော်သေးတယ်
မွေးလာတဲ့ကလေးက အရှင်နဲ့တူမလား
မိဖုရားဂျိုဓာနဲ့တူမလား ဘယ်လိုထင်လဲ
အရှင်နဲ့တူမယ်ထင်တယ်
ကလေးဘယ်သူနဲ့တူမလဲဆိုတာ အချိန်ကအဖြေပေးလိမ့်မယ်
မိဖုရားဂျိုဓာနဲ့တူမလား အရှင်နဲ့ ငါတောင်မသိတဲ့
သူ့အဖေအရင်းနဲ့ တူမလားမပြောနိုင်ဘူး
ရှင့်လုပ်ရပ်အတွက် ရှင်အပြစ်ရှိတယ်လို့ခံစားရလား
မခံစားရပါဘူး
ငါဖခင်ဖြစ်ဖို့ အရေးကြီးတယ်လေ
မင်းငါ့ကိုဘယ်လိုထင်ထင် ဂရုမစိုက်ပါဘူး
ရှင်လူမဟုတ်ဘူးလား
တိရစ္ဆာန်လေးတွေနဲ့အတူနေရင်တောင်
သူတို့စိတ်ထဲမှာ မေတ္တာတွေ သံယောဇဉ်တွေရှိတတ်တာ
ဒါပေမဲ့ရှင်က ဘာခံစားချက်မှမရှိဘူး
ရှင်က ထီးနန်းဆက်ခံမယ့်သူပဲလိုချင်တဲ့
အတ္တကြီးတဲ့ဘုရင်ပဲ
အဲဒီအတွက် ပေးတဲ့ကတိကိုဖျက်တယ်
သူများကိုမလေးစားဘဲ သူများဆန္ဒမပါဘဲ..
မင်းကိုတစ်ခုထပ်ပြောမယ် မိဖုရားဂျိုဓာ
ဖြစ်ခဲ့တဲ့အဖြစ်အပျက်မှာ မင်းဆန္ဒနဲ့မဆန့်ကျင်ဘူး မင်းခွင့်ပြုခဲ့တယ်
မင်းမှတ်မိမယ်ဆိုရင်
အဲဒီဆောင်းညလေးမှာ
ငါမင်းဆီကိုလာတော့
ငါတို့ချစ်တင်းနှောတာကို မင်းနှစ်ခြိုက်ပါတယ်
မင်းငါ့ကိုမုန်းတယ်လို့ ပြောတယ်
အဲဒီညမှာ မင်းပဲ ငါ့ကိုဆွဲဆောင်တာ
လိမ်နေတာ
အံ့ပါပေ့ မိဖုရားဂျိုဓာ
အဲဒီညကအဖြစ်အပျက်ကို မင်းသတိမရဘူး
ငါမင်းကိုပြောပြတော့လည်း မင်းဝန်မခံဘူး
ရှင်းရှင်းပြောရရင်
မင်းပဲငါ့ကိုလာဖက်ပြီး ဆွဲဆောင်တာလေ
လိမ်နေတာ လိမ်နေတာ
ရှင်ပြောတာတွေ ဘာမှမယုံဘူး
အားလုံးသတိ
အရှင်မင်းမြတ် ဂျာလာလုဒင်မိုဟာမက်နဲ့
မိဖုရားဂျိုဓာတို့ ကြွရောက်လာပါပြီ
အရှင်တို့နှစ်ယောက်လုံးကို အရှင်မြတ်စောင့်ရှောက်ပါစေ
အရှင်တို့နှစ်ယောက်လုံးကို
အရှင်မြတ်ကရုဏာတော် အမြဲလွှမ်းခြုံပါစေ
အာမင်
ဂုဏ်ယူပါတယ် အရှင်
အရှင်တို့နှစ်ယောက် ရင်းနှီးကျွမ်းဝင်မှုမရှိဘူးထင်ခဲ့တာ
ဒါပေမဲ့အရှင်တို့လျှို့ဝှက်အချစ်က အားလုံးရှေ့ထွက်ပေါ်လာပါပြီ
မိဖုရား အရမ်းခံစားနေရပြီ မဟုတ်လား
ဒါက ဝမ်းနည်းလို့ကျတဲ့မျက်ရည်လား
ပျော်လို့ကျတဲ့မျက်ရည်လား မပြောနိုင်ပါဘူး
ငါမိခင်မဖြစ်နိုင်တော့ဘူး
အဲဒါတော့ငါတစ်သက်လုံး ခံစားရတယ်
ဒါပေမဲ့ မိဖုရားဂျိုဓာဆီကနေ
အရှင်ဒီပျော်ရွှင်မှုကိုရတာ ငါဝမ်းသာပါတယ်
ဒါရိုးရာဓလေ့ပါ မိဖုရားဂျိုဓာ
ကုကမံနွားနို့လေးသောက်လိုက်
မလုပ်နဲ့ မိဖုရားရခေယျ
ရှင်မြည်းဖို့မလိုပါဘူး
ကျွန်မကလေးကို ရှင့်ကလေးလို သဘောထားမယ်ဆိုတာ ကျွန်မယုံတယ်
ရော့ သောက်လိုက်
ကျွန်မ နားမလည်တော့ဘူး မိဖုရားဂျိုဓာ ရှင့်အကြောင်းကြားထားတာတွေ အမှန်လား
ဒီနေ့ ကျွန်မမြင်ရတာတွေက အမှန်လား
အရှင် မိဖုရားဂျိုဓာနဲ့အတူ
အထွတ်အမြတ်ပိတ်လွှာအောက်မှာ လာရပ်နေပါ
မိဖုရားရခေယျ အနားစတစ်ဖက်ကိုကိုင်ထားပါ
ရှင့်အတွက်ပထမဆုံး သားဦးလေးကို
ကျွန်မမွေးပေးချင်တာခဲ့တာ အရှင်
ဒါပေမဲ့ မဖြစ်လာခဲ့ဘူး
ရှင့်ရဲ့သားဦးလေးကို ကျွန်မဆုတောင်းမေတ္တာပို့ပေးမှာပါ အရှင်
ဂုဏ်ယူပါတယ်
မဖြစ်ဘူး ဂျာလာ ရှင်သွားပါ
ရှင့်ကိုဒီမှာထက် အဲဒီမှာ ပိုလိုအပ်မှာပါ
ပွဲတော်ထဲကိုပြန်သွားပါ
သွားတော့
ဘုရင်တစ်ယောက်အနေနဲ့တင်မဟုတ်ဘဲ ရှင်လူသားတွေအတွက်လုပ်ဆောင်တာတွေ
လူအနည်းစုလောက်သာ လုပ်နိုင်ကြတာပါ အရှင်
ရှင့်ရဲ့မျှော်လင့်ချက်အိပ်မက် ပျက်ပြယ်သွားတာတောင်
ရှင်အမှန်တရားနဲ့တာဝန်အတွက် လုပ်ဆောင်ပြီး
ရှင်ခံစားချက်တွေ လောကကြီးနဲ့ဝေးကွာနေတာ
ဘယ်သူမှသိမှာမဟုတ်ပါဘူး
မိဖုရားဂျိုဓာရဲ့ဂုဏ်သိက္ခာကို ကျဆင်းအောင်လုပ်တဲ့သူကို
ငါဒီနေ့ တွေ့အောင်ရှာမှဖြစ်မယ်
ဘယ်သူဖြစ်နိုင်လဲ ဒီနန်းတော်ထဲကဆိုရင်
ဒီပွဲမှာရှိကိုရှိရမယ်
ဟိုမောင်းမကို ငါ့ဆီလွှတ်လိုက်
ရှင်ကြိုက်တာမှန်သမျှ အားလုံးလိုချင်တယ်
အဲဒါရှင့် အကျင့်လား
သူကမောင်းမ ရှင်ကဘုရင်
ရှင်သူ့ကိုကြိုက်သလိုလုပ်တော့မယ်
မိဖုရားဂျိုဓာ ငါသူ့ကိုကိစ္စတစ်ခုကြောင့်လိုအပ်လို့
ရှင်ကျွန်မကိုလိုသလိုမျိုးလား
မင်းကိုဒီကိစ္စနဲ့ပတ်သက်ပြီး ဘာမှပြန်မရှင်းချင်ဘူး
သွားတော့
မင်းလက်က လက်ကောက်တွေငါတွေ့တယ်
အဆောင်ကြိုးဘယ်မှာလဲ ပြောစမ်း
ခွင့်လွှတ်ပါ အရှင် ကျွန်မလက်မှာ အဆောင်ကြိုးမရှိပါဘူး
ကြည့်ပါ
မင်းလိမ်လို့ကတော့ ငါမင်းခေါင်းကိုဖြတ်ပြီး
လွှင့်ပစ်မှာ
ပြောစမ်း အဆောင်ကြိုးဘယ်မှာလဲ
ကျွန်မက မောင်းမပါ ဒီလိုတန်ဖိုးကြီးလက်ကောင်ဘယ်လိုဝယ်နိုင်မှာလဲ
ဒါကျွန်မလက်ကောက် မဟုတ်ပါဘူး
ဒါဆိုဒီလက်ကောက်တွေက ဘယ်သူ့ဟာတွေလဲ
ဘာရှီဘာနုရဲ့ လက်ကောက်တွေပါ
ဒီညနေ ကျွန်မသူ့ကို ဝတ်စုံလဲပေးတယ်
ကျွန်မလုပ်ပေးတာကိုသဘောကျလို့ ဘာရှီဘာနုက
ကျွန်မကို ဒီလက်ကောက်တွေ ပေးလိုက်တာပါ အရှင်
အဲဒီလက်ကောက်ပေး
ဘာရှီဘာနုကိုငါတွေ့ချင်တယ်လို့
အခုချက်ချင်းဆင့်ခေါ်လိုက်
အမိန့်တော်အတိုင်းပါ အရှင်
ဒုက္ခပဲ
ဘာရှီဘာနုကို စစ်သည်တွေ ဂျာလာ့အဆောင်ကိုဘာလို့ခေါ်သွားတာပါလိမ့်
မောင်ကြီး
နှမတော်ကိုခေါ်တယ်ဆိုလို့
မိဖုရားဂျိုဓာကိုဆေးခတ်တာ မင်း မဟုတ်လား
နတ်တွေလာပြောရင်တောင်
ငါမယုံနိုင်တဲ့သူက
တရားခံဖြစ်နေတာ
ငါတော်တော်ဝမ်းနည်းမိတယ်
- မောင်ကြီး ခွင့်လွှတ်ပါ - မပြောနဲ့
ဘာမှမရှင်းပြနဲ့
ငါ့မှာသာနှလုံးသားရှိရင် အစိတ်စိတ်အမြွှာမြွှာဖြစ်နေလောက်ပြီ
ငါအမြဲတမ်းမျက်ရည်မကျအောင်ထားခဲ့တဲ့ ငါ့နှမက
ငါ့ကိုထိခိုက်နာကျင်စေချင်တယ်
ငါ မိဖုရားဂျိုဓာနဲ့ လင်မယားဆက်ဆံရေးမရှိတာ
မင်းကောင်းကောင်းသိတယ်
သူကိုယ်ဝန်ရှိတယ်ဆိုတဲ့သတင်းဟာ
ငါ့ကိုအရမ်းထိခိုက်ခံစားစေတယ်
မင်းအဲဒါကို နည်းနည်းမှ မစဉ်းစားမိဘူးလား
ငါသူ့ကိုသတ်ပစ်တာ ဒါမှမဟုတ်
သူ့ကို အာဂရာကနှင်ထုတ်တာကို လိုချင်တာလား
ဘာအငြှိုးရှိလို့လဲ ဘာလို့ဒီလောက်မုန်းရတာလဲ
မင်း မောင်ကြီးကိုထိခိုက်အောင် ဘာလို့လုပ်ချင်တာလဲ
မင်းသိလား
မင်းကြောင့် မိဖုရားဂျိုဓာမုန်းတာကို ငါခံရတယ်
သူ့ဆန္ဒမပါဘဲ သူ့ကိုထိတယ်
မတရားကျင့်တယ်လို့ သူထင်နေတယ်
ငါနဲ့လင်မယားဆက်ဆံရေးမရှိဘဲ သူဘယ်လိုကိုယ်ဝန်ရတာလဲလို့
ငါသံသယဖြစ်တာကို သူခံရတယ်
ပြောစမ်းပါဦး သူမိခင်ဖြစ်မှာမဟုတ်ဘူးလို့
ငါသူ့ကိုဘယ်လိုပြောရမလဲ
သူ့ကို တိုင်းသူပြည်သားတွေရှေ့မှာ
ဂုဏ်သိက္ခာကျဆင်းအောင်း
ငါ့နှမအရင်းက ဆေးခတ်တာလို့ ငါဘယ်လိုပြောရမလဲ
ငါ့နှမအရင်းက သူ့ဂုဏ်သိက္ခာကို ဖျက်ဆီးတယ်ဆိုတာကိုလေ
ဘာရှီ ဒီနေ့ထိ
ငါ့အရိပ်တောင် ငါမယုံပေမဲ့
မိဖုရားဂျိုဓာကို ငါယုံကြည်သွားပြီ
ပြေစမ်း
မင်းဘာလို့ဒီလိုလုပ်တာလဲ
ပြောစမ်း ဘာလို့လုပ်တာလဲ
သူက ဟိန္ဒူမင်းသမီးမို့လို့လား
ဒါမှမဟုတ် တခြားအကြောင်းရှိလား
ပြောစမ်းပါ ဖြူစင်တဲ့မိန်းကလေးကို
ဘာလို့ကိုယ်ကျင့်သိက္ခာမရှိတဲ့သူအဖြစ် နာမည်ဖျက်ချင်တာလဲ
ငါဖခင်ဖြစ်ချင်တဲ့ဆန္ဒ​ပြင်းပြတာ
မင်းကောင်းကောင်းသိပါတယ်
ငါ့အိပ်မက်တွေပျက်စီးသွားရင်
ငါဘယ်လိုခံစားရမလဲလို့ မင်းမစဉ်းစားမိဘူးလား
ငါစိတ်ထိန်းနိုင်အောင် စွမ်းအားပေးတာ
အရှင်မြတ်ကိုကျေးဇူးတင်တယ်
မဟုတ်ရင် ငါဒေါသနဲ့ မိဖုရားဂျိုဓာကို သတ်ပြီးလောက်ပြီ
ဘာရှီ မင်းအပြစ်ကိုဖုံးကွယ်ဖို့
သမားတော်ကိုသတ်လောက်တဲ့အထိ မင်းရက်စက်နိုင်တယ်
မဟုတ်ဘူး မောင်ကြီး
နှမတော် ယောက်မဂျိုဓာကို ဆေးခတ်တာမှန်ပါတယ်
ဒါပေမဲ့သမားတော်ကို နှမတော် မသတ်ပါဘူး
သူသေကြောင်း မောင်ကြီးပြောမှသိတာပါ
မောင်ကြီးဒါတွေအကုန်လုံး နှမတော် ဆန္ဒအလျောက်
လုပ်တာမဟုတ်ပါဘူး
ယောက်မကို နှမတော် ဒီနေ့ထိ လေးစားတယ်
ဂရုစိုက်ပါတယ်
အခုအဖြစ်အပျက်တွေက
နှမတော်လည်း ခိုင်းစေခံရတာပါ
မောင်ကြီးနဲ့ယောက်မတော်ကြားမှာ ဘာလို့ပြဿနာဖြစ်စေချင်လဲတော့
နှမတော်မသိပါဘူး
သူခိုင်းစေလို့ နှမတော်လုပ်ရတာပါ မောင်ကြီး
မင်းကိုဘယ်သူခိုင်းတာလဲ ဘာရှီ
နှမတော်ခင်ပွန်းပါ
စစ်သေနာပတိရှရီဖူဒင်
ရှရီဖူဒင် ဘာလို့လဲ
မသိဘူး
တစ်နေ့ သူနှမတော်ကိုခေါ်ပြီး
- ရော့ - ဒါဘာလဲ
ဒါအထူးဖော်စပ်ထားတဲ့ဆေး
မိဖုရားဂျိုဓာကို နေ့တိုင်းထည့်တိုက်ရမယ်
ဘာလို့လဲ
ဒါမှ သူကိုယ်ဝန်ရှိနေတဲ့ပုံပေါက်ပြီး
ဂျာလာ မိဖုရားဂျိုဓာကို သံသယရှိမှာ
အဲဒါဆို ဂျာလာသူ့ကို နန်းတော်ကနှင်ထုတ်လိမ့်မယ်
အောင်မယ်လေး
ရှင်ဘာလို့ဒီလိုလုပ်ချင်ရတာလဲ
တိတ်စမ်း
ငါကမင်းယောက်ျား
မင်း ဂျာလာနဲ့ဂျိုဓာတို့ အိမ်ထောင်ရေးကိုဂရုစိုက်နေရင်
ငါတို့အိမ်ထောင်ရေး ပြဿနာတက်သွားမယ်
ငါခိုင်းတဲ့အတိုင်းလုပ် မလုပ်ရင် မင်းကိုကွာရှင်းပစ်မယ်
နားလည်လား
သူ့စိတ်ထဲမှာဘာရှိလဲ နှမတော်မသိဘူး
သူ့ဆန္ဒအတိုင်း နှမတော်မလုပ်ပေးရင်
ကျွန်မခင်ပွန်းကို ထပ်ဆုံးရှုံးရမယ်ဆိုတာပဲသိတယ်
သူဘာလို့ မောင်ကြီးနဲ့ယောက်မတော်ကို ကွဲစေချင်တာလဲ မသိဘူး
မိဖုရားဂျိုဓာရဲ့ရှလပတ်ရည်ထဲမှာ နှမတော်ဆေးခတ်လိုက်တာ
ယောက်မမွေးနေ့ပွဲတုန်းက
ရေရှမ်ခန်သူ့ကိုတိုက်တဲ့ ဖျော်ရည်ထဲမှာထည့်ထားတာ
မိဖုရားအတွက် အထူးရှလပတ်ဖျော်ရည်
ဟင့်အင်း အခုဘာမှ သောက်ချင်စိတ်မရှိသေးဘူး
သောက်လိုက်ပါ မိဖုရားဂျိုဓာ
စိတ်ရွှင်လန်းသွားမှာပါ
နောက်ပိုင်း နှမတော်ကိုယ်တိုင်ပဲ ဆေးခတ်လိုက်တော့တယ်
ဟိုနေ့က ဆေးရည်ပုလင်း လက်ကလွတ်ကျပြီး
ကွဲသွားတယ်
ဆေးရည်ဘယ်ကပြန်ယူရမလဲဆိုပြီး နှမတော်ကြောက်သွားတယ်
သမားတော်အကူအညီနဲ့ ဆေးပြန်ဖော်စပ်ဖို့
စဉ်းစားမိလိုက်တယ်
ဒါနဲ့ သမားတော်ဆီသွားပြီး ဆေးစပ်ဖို့ ပရဆေးသွားတောင်းတယ်
ဒါပေမဲ့သူနှမတော်ကို သံသယရှိနေတယ်
နှမတော်လက်ကို ဖမ်းဆွဲထားတယ်
အဲဒီမှာသူ့ကိုတွန်းပြီး ထွက်ပြေးလာခဲ့တာ
အဲဒီအချိန်ကစပြီး ဒီအလုပ်ကို ဆက်မလုပ်တော့ဘူးလို့ ဆုံးဖြတ်လိုက်တယ်
နှမတော် ရှရီဖူဒင်ဆီ ချက်ချင်းသွားပြောတယ်
ကျွန်မဆက်မလုပ်နိုင်တော့ဘူး
ဘာရှီဘာနု မင်းစစ်တိုက်ရတာ မဟုတ်ဘူး
မိဖုရားဂျိုဓာကိုနေ့တိုင်း ဆေးခတ်ရမယ်
ကျွန်မမလုပ်နိုင်တော့ဘူး
ဆေးရည်ပုလင်း ကျကွဲသွားလို့
ကျွန်မဆေးပြန်ဖော်စပ်ဖို့ အကြံရတယ်
ဒါနဲ့ ကျွန်မသမားတော်ဆီ ပရဆေးသွားတောင်းတာ
သူကျွန်မကို သံသယရှိနေတယ်
သူမင်းမျက်နှာကို မြင်သွားလား
ဟင့်အင်း
ကျွန်မ မနည်းလွတ်အောင် ပြေးလာရတာ
အခုကျွန်မထပ်မလုပ်နိုင်တော့ဘူး
ရှင်ဒီကိစ္စ ရပ်သင့်ပြီ
ယောက်မတော် ကိုယ်ဝန်ရှိနေတာမဟုတ်ဘူး
နန်းတော်မှာ ဂုဏ်ပြုပွဲ ကျင်းပတော့မှာ
အရှင်သိသွားရင် ဘာဖြစ်မလဲ
ရှင်စဉ်းစားမိရဲ့လား
ကျွန်မရှင့်ကိုအရမ်းချစ်တယ်
အရှင် ရှင့်ကိုတစ်ခုခုလုပ်လိုက်မှာ ကျွန်မမခံစားနိုင်ဘူး
နားထောင်ပါ ကျေးဇူးပြုပြီး ဆက်မလုပ်ပါနဲ့တော့
ကောင်းပြီ ငါအားလုံးစီစဉ်လိုက်မယ်
မင်းသွားတော့
ကာရင်း
ဟုတ်ကဲ့ ဆရာ
အခုချက်ချင်း ကုသဆောင်ကိုသွားပြီး သမားတော်ကိုသတ်လိုက်
မအောင်မြင်လို့ကတော့
သေဒဏ်ပဲမှတ်
သူသမားတော်ကိုသတ်ဖို့ အမိန့်ပေးတာ နှမတော်သိရင်ကောင်းမှာ
ဒါလုပ်ကြံတာမဟုတ်ဘူး တော်လှန်တာ ဘာရှီ
တော်လှန်ပုန်ကန်တဲ့ ပြစ်ဒဏ်က သေဒဏ်ပဲ